N Á V R H

# Národný akčný plán na prevenciu a elimináciu

# násilia na ženách na roky 2014 - 2019

**Násilie na ženách** je v súlade s medzinárodným konceptom ľudských práv chápané ako porušovanie ľudských práv a forma diskriminácie žien. Je to forma rodovo-podmieneného násilia[[1]](#footnote-1), ktoré je nasmerované proti ženám z dôvodu ich príslušnosti k ženskému rodu a postihuje ženy disproporcionálne.

Násilie na ženách je závažným a čoraz viditeľnejším celospoločenským problémom aj v podmienkach SR. Podľa reprezentatívneho prieskumu výskytu a skúsenosti žien s násilím páchaným na ženách na Slovensku realizovanom v roku 2008[[2]](#footnote-2) je násilie na ženách vážnym spoločenským problémom. Zasahuje veľkú skupinu žien, dotýka sa rôznych oblastí od detstva po dospelosť, intímne vzťahy nevynímajúc. Každá piata dospelá žena, ktorá má v súčasnosti partnera, zažila z jeho strany násilné správanie – presnejšie 21,2% dospelých žien SR vo veku 18 – 64 rokov. Výskyt násilia na ženách od bývalých partnerov je ešte vyšší: z dospelých žien, ktoré mali bývalého partnera, zažilo z jeho strany násilné správanie 27,9% , z toho 12.2% vyhranené násilie.

Násilie na ženách má v podmienkach SR najmä – ale nielen – povahu domáceho násilia a preto napriek vysokému výskytu vysokú latenciu. Väčšina násilných činov páchaných na ženách sa pácha doma za zavretými dverami, kde okrem detí nie sú prítomní žiadni svedkovia. Citlivosť a náročnosť problematiky násilia na ženách ako i stále pretrvávajúca existencia stereotypných predstáv o úlohe ženy a muža v rodine prispeli k dlhodobej tabuizácii témy a jej absencii vo verejnom a politickom diskurze. Z toho vyplývajúce nesprávne chápanie a postoje spoločnosti ako aj exekutívy k násiliu na ženách ako takému znamenali absenciu koordinovaných a špecializovaných služieb pomoci obetiam tohto násilia.

Situácia sa začala meniť začiatkom minulého desaťročia pod vplyvom ženských mimovládnych organizácií. Významným medzníkom boli dva ročníky **kampane** **Piata žena**, ktoré znamenali prelom v chápaní problematiky násilia na ženách v intímnych vzťahoch. Kampaň vytvorila podmienky pre novelizovanie niekoľkých zákonov v roku 2002, ktoré vytvorili podmienky pre efektívnejšie právne postihovanie páchateľov a zlepšili ochranu obetí. Napriek takémuto priaznivému legislatívnemu prostrediu zostala však pod vplyvom stále pretrvávajúcich predsudkov aj u orgánov činných v trestnom konaní väčšina identifikovaných prípadov neriešená. Výsledkom bolo **niekoľko medializovaných prípadov vrážd žien a/alebo detí**, z ktorých najmä prípad v Tušiciach vyvolal veľkú mediálnu odozvu a znamenal precedens v policajnej praxi, keď súd uznal zodpovedných policajtov vinnými zo spáchania trestného činu marenia úlohy verejného činiteľa a z nedbanlivosti. Prípad nakoniec skončil pred Európskym súdom pre ľudské práva (ESĽP) v Štrasburgu (*sťažnosť č. 7510/04*). Poškodená žena žalovala SR pre porušenie práva na život svojich detí, ďalej pre porušenie svojho práva na rešpektovanie súkromného a rodinného života, porušenie práva na prístup k súdu a neexistenciu účinného vnútroštátneho prostriedku nápravy. ESĽP vyniesol 31. mája 2007 rozsudok (*Kontrová v. SR*), v ktorom navrhovateľke vyhovel a priznal náhradu nemajetkovej ujmy.

V snahe zmeniť uvedenú nepriaznivú situáciu a začať riešiť problematiku komplexne a systematicky prijala vláda SR tri materiály zamerané na problematiku násilia na ženách. Sú to dokumenty *Národná stratégia na prevenciu a elimináciu násilia páchaného na ženách a v rodinách* (2004) a *Národný akčný plán (ďalej len „NAP“) na prevenciu a elimináciu násilia páchaného na ženách na roky 2005 – 2008* (2005) a *Národný akčný plán na prevenciu a elimináciu násilia páchaného na ženách na roky 2009 – 2012*.

Napriek priebežnému plneniu úloh spomenutých NAPov a nespornému posunu v problematike násilia na ženách za ostatné roky je stále nutné skonštatovať, že na Slovensku chýba systémový prístup a koordinované zabezpečenie jednak pomoci ženám zažívajúcim násilie (sekundárna a terciána prevencia), ale i systematická primárna prevencia, teda predchádzanie násiliu. V súčasnosti SR ešte nedosahuje všetky medzinárodné štandardy spočívajúce v efektívnom uplatňovaní systematického a celoštátne koordinovaného prístupu k problematike násilia na ženách a domáceho násilia, čím je oslabená  reálna schopnosť zabezpečiť pomoc ženám zažívajúcim násilie.

Osobitne zraniteľné sú ženy, obete znásilnenia, ktoré sú často vystavené sekundárnej viktimizácii v procese vyšetrovania a preto zostáva väčšina prípadov nehlásená. Formy násilia na ženách môžu mať podobu obmedzovania reprodukčných práv, napr. nútenie k interrupcii, nútenie alebo zabraňovanie používania antikoncepcie. Zo zahraničia sú známe aj iné formy násilia na ženách ako je gendercída (interrupcie ženských plodov), vraždy z cti alebo mrzačenie ženských pohlavných orgánov. Hoci takéto problémy na Slovensku zatiaľ nie sú verejne známe, treba im venovať pozornosť najmä medzi ohrozenými skupinami žien (napr. ženy migrantky).

Na túto skutočnosť neustále upozorňujú ženské mimovládne organizácie, ktoré zdôrazňujú nevyhnutnú potrebu zavedenia koordinovanej štátnej politiky, ako aj potrebu zvyšovania počtu bezpečných ženských domov a poradenských centier pre ženy a zavedenie špecializovaných služieb v sieti sociálnych služieb reflektujúce potreby tejto cieľovej skupiny.)

Cieľom predkladaného NAPu je preto vytvoriť, implementovať a koordinovať komplexnú celoštátnu politiku pre oblasť prevencie a eliminácie násilia na ženách.

**Predkladaný NAP pripravuje systémové ukotvenie riešenia inštitucionálnej podpory obetiam násilia na ženách a domáceho násilia.**

**Celková čiastka alokovaná na štátnej úrovni na projekty zaoberajúce sa problematikou eliminácie násilia na ženách predstavuje na najbližšie 3 roky cca. 12 miliónov EUR. ďalšie projektové prostriedky bude možné získať v novom programovom období 2014-2020 najmä z Európskeho sociálneho fondu.**

Napĺňaniu stanoveného cieľa napomôže výraznou mierou aj založenie *Koordinačno-metodického centra pre násilie na ženách a domáce násilie* (ďalej len „KMC“), ktoré má vzniknúť k začiatku roka 2014 v rámci projektu podporeného z Nórskeho finančného mechanizmu, programu SK09 Domáce a rodovo podmienené násilie. Pri realizovaní úloh KMC ako aj samotného NAPu bude nezastupiteľnou úloha mimovládnych organizácií, ktoré majú dlhoročné skúsenosti a odborné znalosti v oblasti násilia na ženách.

Plnenie NAPu bude monitorovať a priebežne vyhodnocovať *Výbor pre rodovú rovnosť Rady vlády SR pre ľudské práva, národnostné menšiny a rodovú rovnosť*. Na jeho implementácii a monitorovaní bude spolupracovať aj *Expertná skupina na prevenciu a elimináciu násilia na ženách a v rodinách pri Rade vlády pre prevenciu kriminality* v spolupráci s ORRRP MPSVR SR.

#### Medzinárodný kontext a záväzky SR

Násilie na ženách sa vďaka tlaku ženských MVO stalo v ostatnom desaťročí viditeľným politickým problémom aj na pôde medzinárodných organizácií a inštitúcií. **Európska únia** venuje násiliu na ženách pozornosť najmä v kontexte presadzovania rodovej rovnosti (napr. *Stratégia rovnosti žien a mužov na roky 2010-2015*, *Európsky pakt pre rodovú rovnosť 2011-2015*, závery Rady z decembra 2012 *Boj proti násiliu na ženách a poskytovanie podporných služieb obetiam domáceho násilia*) ako aj v kontexte právnej ochrany obetí násilia (*Smernica Európskeho parlamentu a Rady 2012/29/EÚ z  25. októbra 2012, ktorou sa stanovujú minimálne normy v oblasti práv, podpory a ochrany obetí trestných činov*).

**Rada Európy** (RE) už dlhodobo venuje problematike násilia na ženách zvýšenú pozornosť. Výrazným posunom a pomocou pri tvorbe a implementácii takejto politiky je v roku 2011 prijatý *Dohovor Rady Európy o predchádzaní násiliu na ženách a domácemu násiliu a o boji proti nemu* (Istanbul, 2010, CETS č. 210, ďalej len „Dohovor“ alebo „Istanbulský dohovor“)[[3]](#footnote-3), ktorého ratifikáciu SR v súčasnosti pripravuje. 11. mája 2011 ho v Istanbule podpísala aj Slovenská republika. Dohovor je najďalej siahajúcou medzinárodnou zmluvou v tejto oblasti zameraný na nulovú toleranciu k násiliu na ženách a domácemu násiliu. Je prvým komplexným a precíznym právne záväzným nástrojom pre predchádzanie a boj proti násiliu na ženách a domácemu násiliu na európskej úrovni. Dosiahnuté štandardy ľudských práv v dohovore sú míľnikmi pre ďalšie rokovania. Násilie na ženách a domáce násilie je v zmysle dohovoru chápané ako porušovanie ľudských práv a forma diskriminácie žien. Diskriminácia žien je popretím princípu rodovej rovnosti a rovnoprávnosti mužov a žien. Dohovor predvída zriadenie medzinárodnej skupiny nezávislých expertov (GREVIO) na účely monitorovania jeho implementácie na národných úrovniach.

**Komisia OSN pre postavenie žien pri OSN** monitorujúca plnenie záväzkov zmluvných krajín k *Dohovoru o odstránení všetkých foriem diskriminácie žien* (New York, 1979, ďalej len „CEDAW“) vo svojich záverečných odporúčaniach nalieha na SR, aby stanovila „vysokú prioritu zavedeniu komplexných a holistických opatrení, ktoré by sa týkali všetkých foriem násilia na ženách v rodine a v spoločnosti“ a „odporúča prijatie opatrení na zabezpečenie bezpečných ženských domov pre ženy, obete násilia, v dostatočnom počte a s primeranými štandardmi a zabezpečenie celkového scitlivenia štátnych úradníkov a úradníčok, predovšetkým orgánov činných v trestnom konaní, poskytovateľov zdravotnej starostlivosti a sociálnych pracovníkov a pracovníčok na všetky formy násilia páchaného na ženách.“[[4]](#footnote-4)

Z hľadiska riešenia problematiky násilia na ženách prijali členovia vlády SR aj určité medzinárodné politické záväzky. 24. septembra 2012 sa v New Yorku v rámci 67. zasadnutia **Valného zhromaždenia OSN** uskutočnilo zasadnutie na vysokej úrovni k princípom právneho štátu (rule of law) na vnútroštátnej a medzinárodnej úrovni. Na podujatí sa SR pripojila k ďalším krajinám a predložila svoje národné dobrovoľné záväzky (*voluntary pledges*) smerujúce k podpore princípov právneho štátu.

Ministerstvo zahraničných vecí a európskych záležitostí SR na základe konzultácií s ministerstvom spravodlivosti predložilo a deklarovalo v mene SR nasledujúce národné záväzky:

* do konca roka 2013 ratifikovať Opčný protokolu k Dohovoru o právach dieťaťa o procedúre oznámení;
* do konca roka 2013 ratifikovať Dohovor Rady Európy o predchádzaní násiliu na ženách a domácemu násiliu a o boji proti nemu;
* posilniť právny a inštitucionálny rámec za účelom uznania práv žien proti všetkým formám násilia proti ženám, ktoré je v súlade s medzinárodným právom ľudských práv chápané ako porušovanie ľudských práv a forma diskriminácie žien;
* zdržať sa akejkoľvek formy násilia proti ženám a zabezpečiť, aby štátne orgány, vrátane súdnych orgánov konajúcich v mene štátu, konali v súlade s týmto záväzkom dodržiavania ľudských práv žien;
* prijať všetky potrebné legislatívne a iné opatrenia na náležité predchádzanie, vyšetrovanie, trestanie a poskytnutie odškodnenia za skutky násilia proti ženám neštátnymi subjektmi.

Medzinárodnou iniciatívou na pôde OSN je aj kampaň COMMIT na podporu globálnej kampane **Generálneho tajomníka OSN UNITE** za ukončenie násilia na ženách. V rámci medzinárodnej kampane v januári 2013 minister práce, sociálnych vecí a rodiny vyjadril podporu kampani s nasledujúcimi konkrétnymi záväzkami ako je prijatie konkrétnych krokov na podporu existujúcich a rozšírenie nových poradenských a ubytovacích služieb pre ženy zažívajúce násilie v intímnych vzťahoch, zabezpečenie legislatívneho rámca a vypracovanie štandardov pre tieto služby; ďalej vytvorenie Koordinačno-metodického centrum pre domáce a rodovo podmienené násilie a vytvorenie národnej bezplatnej nonstop linky pre obete domáceho násilia v zmysle koordinovaného postupu štátov EU (číslo 116 016). Jedným zo záväzkov bolo aj prijatie nového Národného akčného plánu pre elimináciu a prevenciu násilia na ženách, reflektujúceho záväzky štátov vyplývajúcich z Dohovoru Rady Európy o predchádzaní násiliu na ženách a  domácemu násiliu a boji proti nemu.

#### Definície a pojmy

Pojmy pre účel tohto NAPu sú chápané v zmysle definícií Dohovoru Rady Európy o predchádzaní násiliu na ženách a domácemu násiliu a o boji proti nemu (Istanbul, 2011) nasledovne:

a. pojmom „násilie na ženách[[5]](#footnote-5)“ chápaným ako porušenie ľudských práv a forma diskriminácie žien sa rozumejú všetky činy rodovo podmieneného násilia, ktoré majú alebo môžu mať za následok telesnú, sexuálnu, duševnú, ale aj ekonomickú ujmu alebo utrpenie žien vrátane vyhrážania sa takýmito činmi, nátlaku alebo svojvoľného zbavenia slobody, či už vo verejnom alebo v súkromnom živote;

b. pojmom „domáce násilie“ sa rozumejú všetky činy telesného, sexuálneho, duševného a ekonomického násilia, ktoré sa vyskytujú v rámci rodiny alebo domácej jednotky alebo medzi bývalými alebo súčasnými manželmi alebo partnermi, či už páchateľ má, alebo v minulosti mal s obeťou spoločný pobyt.

c. pojmom „rod“ sa rozumie súbor spoločnosťou vytvorených rolí, vzorov správania, činností a atribútov, ktoré daná spoločnosť považuje za primerané pre ženy a mužov;[[6]](#footnote-6)

d. pojmom „rodovo podmienené násilie na ženách“ sa rozumie násilie, ktoré je nasmerované proti žene, pretože je žena alebo ktoré postihuje ženy disproporcionálne;

e. pojmom „obeť“ sa rozumie každá fyzická osoba, ktorá je predmetom konania špecifikovaného v odsekoch a ), b) a d);

Pod pojmom „násilie“ sa rozumie násilie v zmysle právneho poriadku SR.

#### Všeobecné princípy a vymedzenia problematiky

Ako bolo uvedené v úvode, NAP je zameraný na problematiku násilia na ženách ako fenoménu rodovo podmieneného násilia. Cieľom ani ambíciou tohto NAP nie je riešiť všeobecne problematiku domáceho násilia (najmä na deťoch) ani násilia ako takého; na tieto úlohy sú zamerané iné stratégie a NAPy. Pokiaľ je teda v NAPe používaný pojem domáceho násilia, je vzťahovaný na násilie na ženách v intímnych vzťahoch resp. v rodinách. Pojem „násilie na ženách“ sa vzťahuje aj na činy sexuálneho násilia, najmä znásilnenia a prevencie sekundárnej viktimizácie obetí vo vyšetrovacích postupoch.

Všetky opatrenia plnené v rámci NAP budú dávať dôraz na dodržiavanie všeobecného princípu nediskriminácie v zmysle Antidiskriminačného zákona[[7]](#footnote-7) a rodovo-citlivý prístup v zmysle Národnej stratégie rodovej rovnosti na roky 2009-2013 a odporúčaní Istanbulského dohovoru.

Všetky opatrenia sa týkajú aj **žien s kumuláciou viacerých znevýhodnení** (ženy z kultúrnych, sociálnych a etnických minorít, z málo podnetného sociálneho prostredia a ženy a dievčatá vyrastajúce v prostredí detských domovov a disfunkčných rodín) a vo všetkých opatreniach prihliadať na ich špecifické potreby, prípadne špecifické formy násilia, alebo inštitucionálneho násilia, s ktorými sa stretávajú.

## Za relevantné rezorty sa považujú MPSVR SR, MS SR, MV SR, MZ SR, MŠVVaŠ SR, MZVEZ SR a MK SR.

## Realizačné oblasti navrhovaného Národného akčného plánu na prevenciu a elimináciu násilia na ženách na roky 2014 – 2019

## Právny a strategický rámec

*Operačný cieľ*: **Posilniť právny a inštitucionálny rámec za účelom uznania práv žien a ich ochrane proti všetkým formám násilia na ženách a zabezpečiť, aby štátne orgány, vrátane súdnych orgánov konajúcich v mene štátu, konali v súlade s týmto záväzkom**

Do riešenia problematiky násilia na ženách a domáceho násilia sa zapájajú rôzne rezorty a inštitúcie. Táto pomoc je však v súčasnosti skôr sporadická, bez vzájomnej koordinácie a spolupráce. Zabezpečenie efektívnej pomoci všetkým obetiam násilia na ženách však vyžaduje koordinovaná politika a multiinštitucionálny prístup, ktorý je v pôsobnosti niekoľkých rezortov (najmä MPSVR SR, MV SR, MS SR a GP SR, ale aj MZEZ SR, MK SR a MŠVVaŠ SR). *Dohovor Rady Európy o predchádzaní násiliu na ženách a domácemu násiliu a o boji proti nemu* v článku 7 (Komplexná a koordinovaná politika) zaväzuje zmluvné štáty, aby „*prijali a implementovali celoštátnu, účinnú, komplexnú a koordinovanú politiku zahŕňajúcu všetky relevantné opatrenia na predchádzanie všetkým formám násilia v rámci rozsahu pôsobnosti tohto dohovoru a na boj proti nemu a aby ponúkli celkovú odpoveď na otázku násilia na ženách*.“

V zahraničí sa osvedčilo prijatie **špecializovaných zákonov o domácom násilí a násilí na ženách**, ktoré zohľadňujú špecifickú situáciu žien (napr. Rakúsko, Česká republika, Španielsko). Tento fakt je akcentovaný požiadavkou Výboru OSN pre odstránenie diskriminácie žien, ktorý v roku 2008 Slovenskej republike v rámci záverečných odporúčaní po prerokovaní Druhej, tretej a štvrtej periodickej správy SR k *Dohovoru o odstránení všetkých foriem diskriminácie žien* odporučil, aby legislatíva proti násiliu na ženách bola s ohľadom na ženy špecifická a komplexná. Na základe odbornej medzirezortnej diskusie bola konsenzuálne prijatá myšlienka vypracovania zákona o domácom násilí a násilí na ženách aj pre podmienky SR. Spolupráca na príprave zákona o domácom násilí má byť úzko odborne a legislatívno-technicky koordinovaná s procesom prípravy legislatívnych zmien, ktoré si vyžiada ratifikačný proces Istanbulského dohovoru. Ako príklad je príprava novely zákona o rodine, kde by bolo vhodné vyriešiť napríklad otázku styku dieťaťa a rodiča násilníckeho voči druhému rodičovi dieťaťa (záväzok SR vyplývajúci z čl. 31 Istanbulského dohovoru - právna otázka poručníctva.

Príprava zákona bude koordinovaná s MS SR, kde je zriadená pracovná skupina, ktorá má za úlohu pripraviť návrh novely zákona č. 36/2005 Z.z. o rodine a o zmene a doplnení niektorých zákonov, zákona č. 305/2005 Z.z. o sociálnoprávnej ochrane detí a o sociálnej kuratele a o zmene a doplnení niektorých zákonov a zákona č. 99/1963 Zb. Občiansky súdny poriadok.

Založenie *Koordinačno-metodického centra pre násilie na ženách a domáce násilie*, ktoré má vzniknúť začiatkom roka 2014 v rámci projektu podporeného z Nórskeho finančného mechanizmu, by malo rozhodnou mierou napomôcť k vytváraniu a koordinovaniu komplexného systémového prístupu k eliminácii a prevencii násilia na ženách.

V záujme riešenia problematiky násilia na ženách je okrem národnej úrovne dôležitý záujem o jej riešenie na regionálnej a miestnej úrovni. Vzhľadom na záujem o skvalitnenie práce v problematike násilia na ženách vo viacerých samosprávnych krajoch sa osvedčuje a odporúča iniciovať v nadväznosti na NAP vytvorenie samostatných regionálnych akčných plánov pre prevenciu a elimináciu násilia na ženách (RAP), ktoré sa už v niektorých VÚ osvedčili v predchádzajúcom období.

|  |  |  |  |  |  |
| --- | --- | --- | --- | --- | --- |
| Č. |  **Návrhy úloh NAP** | **Zodpovednosť** | **Indikátory** | **Termín plnenia** | **Zdroje financovania** |
|  | Prípraviť a predložiť do legislatívneho procesu zákon o domácom násilí, vychádzajúci z tzv. Istanbulského dohovoru zohľadňujúci rodové hľadisko a špecifiká násilia na ženách | MPSVR SR v spolupráci s MS SR, MV SR (viď úvodný text)  | Prijatý zákon o domácom násilí  | 2014 | V rámci rozpočtu KMC z NFM  |
|  | Pripraviť a predložiť materiál na rokovanie vlády SR „Návrh na ratifikáciu Dohovoru Rady Európy o predchádzaní násiliu na ženách a domácemu násiliu a boji proti nemu Slovenskou republikou“ | MS SRSpolupracujúce relevantné rezorty | Ratifikácia tzv. Istanbulského dohovoru (uloženie ratifi-kačnej listiny u GT RE ako depozitára tohto dohovoru) | 2014 | Rozpočty relevantných rezortov bez navýšenia finančných prostriedkov |
|  | Implementácia tzv. Európskeho ochranného príkazu (Smernica EP a Rady č. 2011/99/EÚ z 13. decembra 2011 o európskom ochrannom príkaze)  | MS SR | Notifikácia EK | Do 1.1.2015 | Rozpočet MS SR |
|  | Zriadiť Koordinačno-metodické centrum pre násilie na ženách a domáce násilie a zabezpečiť jeho trvalú udržateľnosť | MPSVR SR v spolupráci s ostatnými relevantnými rezortmi | Zriadenie Koordinačno-metodického centra (KMC)  | Vyhodnotenie k 31.12.2019 | NFM v rámci programu SK09 a OP ĽZ v novom POPríspevky z rozpočtových kapitol relevantných rezortov |
|  | Odporúčanie vypracovať a aplikovať v praxi regionálne akčné plány (RAP) na prevenciu a elimináciu násilia na ženách | Samosprávne kraje a obce, resp. mestá v spolupráci s MVO | Počet akčných plánov, počet oblastí, priorít a opatrení  | Priebežne, s hodnotením k 31. 12. 2019 | Samosprávne kraje a obce |
|  | Vypracovať právny a odborný rámec zriaďovania a fungovania siete intervenčných tímov | MPSVR v rámci KMC v spolupráci s ÚPSVR, MV SR, MS SR, MZ SR a VUC | Vypracovaný rámec | 31.12.2015 | V rámci rozpočtu KMC z NFM a rozpočtu NP z ESF |
|  | Novelizovať ust.. § 27a zákona NR SR č. 171/1993 Z. z. o Policajnom zbore v znení neskorších predpisov, a predĺžiť súčasnú 48-hodinovú lehotu na vykázanie násilnej osoby zo spoločného obydlia na dlhšiu adekvátnu lehotu | MV SR | Novelizovaný zákon | 31.12.2015 | Z rozpočtovej kapitoly MV SR bez navýšenia finančných prostriedkov |
|  | Vytvoriť legislatívne podmienky pre zavedenie povinnosti povinných programov pre páchateľov násilia na ženách a realizovať programy  | MPSVR SR v rámci KMC v spolupráci s MS SR a MV SR | Vypracované štandardy a metodiky | Priebežne, s hodnotením k 31. 12. 2019 | V rámci KMC z NFMNáklady na programy budú znášať páchatelia |
|  | V rámci SKPRES zabezpečiť propagáciu a prenos dobrej praxe o oblasti riešenia problematiky násilia na ženách | MPSVR SR | Počet podujatí a výstupov | II. polrok 2016 | Rozpočtová kapitola MPSVR SR v rámci SKPRES |

## Poskytovanie pomoci a dostupné podporné služby

##### *Operačný cieľ:* **Zabezpečiť rýchlu, efektívnu a dostupnú pomoc všetkým ženám, ktoré sú vystavené násiliu alebo hrozbe násilia a to s ohľadom na špecifické potreby, ktoré z ich situácie vyplývajú**.

Rýchla, efektívna a dostupná pomoc ženám ohrozených násilím a ich deťom je rozhodujúcim mechanizmom pre záchranu života žien a detí, zlepšenie kvality ich života a postihovania páchateľov.

Výbor OSN pre odstránenie diskriminácie žien v roku 2008 Slovenskej republike odporučil SR zabezpečiť pre ženy, ktoré zažili alebo zažívajú násilie, podporné služby v dostatočnom množstve a s primeranými štandardmi. Zriaďovanie zariadení a poskytovanie podporných služieb spĺňajúcich európske štandardy pre ženy zažívajúce násilie alebo ohrozené násilím zostalo ako jedna z nedoriešených úloh predchádzajúceho NAP-u pre prevenciu a elimináciu násilia páchaného na ženách na roky 2010 – 2013.

Na základe **monitoringu sociálnych služieb**[[8]](#footnote-8), ktorý spracoval Inštitút pre výskum práce a rodiny, možno konštatovať, že v oblasti násilia na ženách je v regiónoch dostupných 52 subjektov, poskytujúcich služby tejto cieľovej skupine. Z toho je 16 subjektov, ktoré majú najväčší potenciál napĺňať Minimálne štandardy Rady Európy (ďalej len „MŠ RE“). a byť skutočne špecializovanými subjektmi pre ženy zažívajúce násilie. Viaceré takéto subjekty sa primárne zameriavajú na domáce násilie, resp. ochranu detí pred násilím[[9]](#footnote-9). Viaceré kombinované pobytové a poradenské špecializované zariadenia spĺňajú parametre bezpečného ženského domu, ako ich stanovujú MŠ RE. Celkovo je vzhľadom na počet žien a rodinných miest[[10]](#footnote-10) potrebných na Slovensku 695 miest v špecializovaných bezpečných ženských domoch[[11]](#footnote-11) (ďalej len „BŽD“). V zariadeniach, ktoré už poskytujú pobytové služby ženám ohrozených násilím a spĺňajú MŠ RE na 75%, je celkovo 238 miest. **Na Slovensku chýba ešte 457 miest pre ženy zažívajúce násilie v špecializovaných ženských bezpečných domoch.**

Špecializované poradenské miesta môžu tvoriť integrovanú súčasť BŽD, alebo môžu byť osobitnými poradňami vzhľadom na umiestnenie, ktoré budú poskytovať iba špecializované ambulantné poradenské služby pre ženy zažívajúce násilie. Monitoringom bolo identifikovaných 11 špecializovaných poradní, ktoré dosiahli 75% MŠ RE, pritom vzhľadom na počet žien v regiónoch je potrebných celkovo 52 poradenských miest. **Na Slovensku chýba 41 špecializovaných poradenských centier pre ženy, ktoré by spĺňali štandardy RE.**

Na Slovensku by malo byť aspoň  **11** **krízových centier pre obete znásilnenia**. Hoci viaceré špecializované poradenské miesta pre NPŽ sa stretávajú aj so znásilnenými ženami, osobitne nie sú zamerané len pre tento typ násilia na ženách. Vzhľadom na vysokú latenciu znásilnených a sexuálne napadnutých žien na Slovensku a nízky počet evidovaných prípadov znásilnenia políciou, je potrebné tomuto druhu špecifických podporných služieb ako aj zavedeniu nových vyšetrovacích postupov venovať zvýšenú pozornosť.

**Intervenčné projekty** v zmysle holistickej intervencie a  koordinovanej pomoci, združujúcej všetky relevantné subjekty pri riešení jednotlivých prípadov sú taktiež súčasťou MŠ RE. Vo viacerých krajoch fungujú neformálne intervenčné zoskupenia a partnerstvá, ktoré treba len inštitucionalizovať a štandardizovať. Vytvorenie týchto tímov odborníkov ostáva dôležitou súčasťou koordinácie práce zainteresovaných profesií v záujme efektívneho poskytovania pomoci ženám, ktoré zažívajú násilie. Bude preto potrebné stanoviť spôsob spolupráce s konkrétnymi aktivitami, kompetenciami a zodpovednosťami jednotlivých členov a členiek týchto tímov.

**Konkrétne opatrenia na posilnenie inštitucionálnej podpory bude realizácia *národných projektov podporených z Európskeho sociálneho fondu* v celkovej výške takmer 4 milióny EUR, ktorých cieľom má byť zlepšenie poskytovania pomoci ženám a deťom zažívajúcim násilie a zabezpečenie regionálnej dostupnosti podporných sociálnych služieb. S**ystém krízového poradenstva vytvorený a odpilotovaný v rámci projektu bude pozostávať z nasledujúcej siete inštitúcií:

* **národná nonstop bezplatná telefonická linka** - jej úlohou bude poskytovať telefonicky právne, psychologické a iné poradenstvo obetiam násilia na ženách a domáceho násilia a v prípade potreby kontaktovať poradenské centrum a odovzdať ženu do konkrétnej starostlivosti;
* **sieť špecifických sociálnych služieb** – poradenských centier, poskytujúcich všetky relevantné poradenské služby pre ženy a ich deti, pričom v prvej fáze budú podporené existujúce poradenské centrá prevádzkované MVO. Po ukončení projektu by malo byť vytvorených 20 nových poradenských miest po celom Slovensku. Tieto budú vytvorené posilnením ÚPSVRov vo vybraných miestach o ľudí, vyškolených v oblasti poskytovania poradenstva obetiam násilia na ženách tak, aby referáty poradensko-psychologických služieb boli schopné poskytovať špecializované poradenstvo pre ženy zažívajúce násilie v rodinách.

Komplementárne financovanie na dobudovanie a rozšírenie systému pomoci, najmä podpora bezpečných ženských domov, je do roku 2016 zabezpečené cez *Nórsky finančný mechanizmus*, čo spoločne s projektom z ESF zabezpečí naštartovanie účinnej pomoci ženám ohrozeným násilím a obetiam domáceho násilia. Celková hodnota alokácie z NFM je cca. 8 miliónov EUR. Pri nastavovaní grantových schém a vyhodnocovaní projektov je nutné dodržiavať princíp nediskriminácie možných žiadateľov.

Dôležitou výzvou je zabezpečenie trvalej udržateľnosti týchto služieb poskytovaných najmä MVO a zabezpečenie adekvátnych finančných alokácií v rámci existujúcich resp. novo vytvorených dotačných mechanizmov, ako aj z ESF v rámci OP Ľudské zdroje v novom programovom období 2014-2020.

Popri podporných službách je nutné zabezpečiť aj systematický, koordinovaný a špecializovaný prístup orgánov činných v trestnom konaní.  V priebehu realizácie NAPu predpokladáme vytvorenie špecializovaných policajných tímov, zložených zo zmiešanej dvojice policajt + policajtka, ktoré budú špecificky vyškolené pre oblasť násilia na ženách vrátane sexuálneho násilia a budú schopné efektívne zakročiť v prípade identifikovaných prípadov.

|  |  |  |  |  |  |
| --- | --- | --- | --- | --- | --- |
|  **Č.** |  **Návrhy úloh NAP** | **Zodpovednosť** | **Indikátory** | **Termín plnenia** | **Zdroje financovania** |
|  | Vytvoriť non-stop národnú bezplatnú poradenskú telefónnu linku zameranú na telefonickú krízovú intervenciu najmä pre ženy zažívajúce násilie a zabezpečiť jej trvalú udržateľnosť | MPSVR SR v spolupráci s implementátorom národného projektu IVPR | Zriadenie telefónnej linky | Vytvorenie linky do konca roku 2015 s hodnotením k 31.12. 2019 | ESF v rámci národných projektov (OP ZaSI a OP ĽZ) |
|  | Zabezpečiť v súčinnosti so samosprávou a MVO pôsobiacimi v oblasti pomoci ženám vytvorenie minimálnej siete podporných zariadení pre ženy zažívajúce násilie (poradenské centrá a bezpečné ženské domy), ktoré budú spĺňať minimálne štandardy RE pre podporné služby  | MPSVR SR v spolupráci s implementátorom národného projektu IVPR, VÚC a samosprávy | Počet poradenských centier pre ženyPočet miest v BŽD | Priebežne s hodnotením k 31.12. 2019 | ESF v rámci národných projektov a dopytovo orientovaných projektov (OP ZaSI a OP ĽZ)NFMDotačná schéma MPSVR SRRozpočty VÚC a samospráv |
|  | Kapacitne posilniť referáty poradensko-psychologických služieb pri UPSVaRoch o ľudí vyškolených o oblasti poskytovania poradenstva obetiam násilia na ženách | ÚPSVR MPSVR SR | Počet vyškolených pracovníkov/čokPočet vytvorených miest v RPPS | 31.12.2015 | V rámci národného projektu OP ZaSI z ESF |
|  | Vytvoriť krajské multiinštitucionálne pracovné skupiny a podmienky pre vznik intervenčných tímov na úrovni miest a obcí | MPSVR SR v spolupráci s implementátorom národného projektu IVPR a v súčinnosti s VÚC a MVO | Počet zriadených pracovných skupín Počet zriadených intervenčných tímov  | Vyhodnotenie k 31.12.2019 | V rámci národného projektu OP ZaSI z ESF |
|  | Vypracovať návrh na koordinačný postup pre vytváranie tzv. špecializovaných policajných tímov (zmiešaný tím policajt/policajtka špeciálne vyškolený pre oblasť násilia na ženách) zasahujúcich v prípadoch násilia na ženách vrátane znásilnenia a uviesť ho do praxe  | MV SR v spolupráci s MPSVR a implementátorom národného projektu IVPR | Počet zriadených špecializovaných policajných tímov | Vyhodnotenie k 31.12.2019 | Rozpočtová kapitola MV SR bez navýšenia finančných prostriedkovVzdelávanie aj v rámci KMC z NFM |
|  | Zabezpečiť novelizáciu zákona č. 327/2005 Z. z. tak, aby v rámci Centier právnej pomoci bolo poskytované právne poradenstvo pre ženy a iné obete ohrozené násilím a právne zastupovanie v trestných veciach poškodených obetí násilia na ženách a domáceho násilia.  | MS SR, CPP | Počet CPP poskytujúcich pomoc | Vyhodnotenie k 31.12.2019 | Prípadné navýšenie rozpočtu MS SR sa bude riešiť v rámci novelizácie zákona a ratifikácie Istanbulského dohovoru. |
|  | Zabezpečiť prostriedky z Európskeho sociálneho fondu a iných dotačných schém na podporu sociálnych služieb, najmä prevádzkovanie rezidenčných služieb, pre sociálnu inklúziu obetí násilia na ženách s dôrazom na efektívnosť a trvalú udržateľnosť | MPSVR SR | Počet zrealizovaných projektovVýška alokácie  |  | ESFŠtrukturálne fondyIné dotačné mechanizmy |
|  | Alokovať finančné prostriedky zo strany samosprávnych krajov a venovať zvýšenú pozornosť skvalitňovaniu pomoci a podpory v sieti sociálnych služieb tak, aby vytvorené služby boli zamerané na podporu žien a detí zažívajúcich násilie a zohľadňovali ich špecifické a diverzifikované potreby v súlade s vypracovanými štandardami | samosprávne kraje a obce, resp. mestá v súčinnosti s MPSVR SR | Výška alokovaných finančných príspevkov zo strany samosprávnych krajovPočet zariadení, ktoré pomoc v krízových situáciách poskytovali  | Priebežne, s hodnotením k 31. 12. 2019 | Z rozpočtu samosprávnych krajov a obcí |
|  | Priebežne monitorovať postupy polície pri aplikácii oprávnenia vykázať zo spoločného obydlia podľa § 27a zákona č. 171/1993 Z. z. o Policajnom zbore v znení neskorších predpisov a o zmene a doplnení niektorých zákonov  | MV SR  | Počet vykázaných osôbPočet porušení vykázania | Priebežne, s hodnotením k 31. 12. 2019 | Z rozpočtovej kapitoly MV SR bez navýšenia finančných prostriedkov |
|  | V pravidelných intervaloch monitorovať dostupnosť a kvalitu podporných služieb vrátane kvantitatívneho vyhodnotenia počtu klientok , ktorým boli poskytnuté služby | MPSVR SR v spolupráci s implementátorom národného projektu IVPR a v súčinnosti s VÚC a MVO | Počet uskutočnených monitoringovPočet organizácií zahrnutých do kvant. evaluácie početnosti prípadov | Priebežne, s hodnotením k 31. 12. 2019 | V rámci KMC z NFM |
|  | Pri prideľovaní sociálnych bytov vyčleniť kapacity pre ženy a ich deti, ktoré sa nachádzajú v sociálnej a bytovej núdzi následkom domáceho násilia | Obce a mestá v súčinnosti MPSVR SR | Počet pridelených sociálnych bytov | Priebežne, s hodnotením k 31. 12. 2019 | Z rozpočtu obcí a miest |

## Metodiky a štandardy

##### *Operačný cieľ:* **Zabezpečiť kvalitnú a efektívnu pomoc pomocou štandardizovaných postupov pre pomáhajúce profesie a orgány činné v trestnom konaní.**

V náväznosti na predchádzajúce úlohy je potrebné zabezpečiť štandardizované postupy a metodiky pre všetky profesie, prichádzajúce do styku so ženami ohrozenými násilím OSN a EÚ v tejto oblasti prijala viaceré závery a odporúčania a na úrovni Rady Európy existuje vypracovaný systém štandardov kvality poskytovania pomoci ženám vystavených násiliu[[12]](#footnote-12), ktorý vychádza z dlhoročnej skúsenosti v tejto oblasti. V rámci KMC bude zabezpečený prenos dobrej praxe z rôznych krajín RE, ako aj zabezpečené finančné krytie pre vypracovanie metodík a štandardov. Komplementárne financovanie bude zabezpečené v rámci národného projektu z ESF.

|  |  |  |  |  |  |
| --- | --- | --- | --- | --- | --- |
|  **Č.** |  **Návrhy úloh NAP** | **Zodpovednosť** | **Indikátory** | **Termín plnenia** | **Zdroje financovania** |
|  | K novele zákona č. 448/2008 Z. z. o sociálnych službách v znení neskorších predpisov vypracovať štandardy pre akreditáciu poskytovania špecifických služieb obetiam rodovo podmieneného násilia, zodpovedajúce štandardom RE | MPSVR SR  | Vypracované štandardy  | 31.12.2014 | V rámci rozpočtu KMC z NFM |
|  | Vypracovať metodiky postupov pre prácu so ženami a ich deťmi, zažívajúcimi násilie, vrátane postupov pre prácu s obeťami znásilnenia, pre všetky zainteresované pomáhajúce profesie  | MPSVR v rámci KMC v spolupráci s ÚPSVR, MV SR, MS SR a MZ SR | Počet vypracovaných metodík | 31.12.2015 | V rámci rozpočtu KMC z NFM |
|  | Vypracovať metodický rámec a štandardy pre poradenské centrá a špecifické zariadenia núdzového bývania (bezpečných ženských domov) odrážajúce minimálne štandardy RE | MPSVR SR v spolupráci s KMC | Vypracované štandardy a metodika  | Priebežne, s hodnotením k 31. 12. 2016 | V rámci rozpočtu KMC z NFM |
|  | Vypracovať a uviesť do praxe postupy orgánov činných v trestnom konaní a priestupkových oddelení na odhad rizika násilia pre identifikovanie akútnych prípadov žien  | MV SR, GPV spolupráci s RE a KMC | Vypracované postupyVypracované plány odhadu rizika | Priebežne s hodnotením v roku 2017 | V rámci rozpočtu rezortov a KMC z NFM |
|  | Vypracovať metodické postupy a štandardy pre prácu s páchateľmi násilia na ženách  | MPSVR SR v rámci KMC v spolupráci so ZVJS a MV SR | Vypracované štandardy a metodiky | Priebežne s hodnotením v roku 2017 | V rámci rozpočtu KMC z NFM |
|  | Vytvoriť príručku pre sociálnych pracovníkov a iných odborných pracovníkov pre včasnú identifikáciu týrania, zneužívania a zanedbávania dieťaťa a zabezpečenie účinnej pomoci v týchto špecifických situáciách | ÚPSVR | Príručka o syndróme CAN  | 2014 |  ESF  |

## Vzdelávanie pomáhajúcich profesií

##### *Operačný cieľ:* **Zabezpečiť rodovo citlivé vzdelávanie všetkých pomáhajúcich profesií a zainteresovaných subjektov v oblasti prevencie a eliminácie násilia na ženách**

V rámci implementácie NAPu je potrebné priebežne pokračovať s dôsledným vzdelávaním všetkých zainteresovaných pomáhajúcich profesií, ktoré prichádzajú do styku so ženami, ktoré zažívajú alebo zažili násilie. Týmito skupinami sú zamestnanci/kyne polície, zdravotnícke profesie, sudcovia/kyne a právnické profesie, sociálni pracovníci/čky a psychológovia/čky, probační a mediační úradníci/čky, pedagogickí zamestnanci/kyne a. i. Adekvátne vzdelávanie je kľúčom k vytváraniu efektívnych prístupov k domácemu násiliu. V záujme zabezpečenia lektoriek je potrebná adekvátna príprava a výber lektorského tímu najmä z kapacít MVO, nakoľko tieto majú odborný potenciál, ktorým môžu zaručiť akreditované odborné vzdelávanie v oblasti násilia na ženách.

Vzdelávanie je do roku 2016 finančne v rámci KMC z NFM a projektov z ESF. Ďalšie zdroje zabezpečia rezorty v rámci štandardného profesijného vzdelávania, prípadne iných projektov. Predpokladáme, že ďalšie prostriedky sa podarí zabezpečiť aj z ESF v rámci OP Ľudské zdroje v novom programovom období 2014-2020.

|  |  |  |  |  |  |
| --- | --- | --- | --- | --- | --- |
|  **Č.** |  **Návrhy úloh NAP** | **Zodpovednosť** | **Indikátory** | **Termín plnenia** | **Zdroje financovania** |
|  | Priebežne realizovať vzdelávacie a tréningové aktivity o problematike prevencie a eliminácie násilia na ženách pre pomáhajúce profesie | MPSVR SR v spolupráci s KMC v spolupráci s MS SR/JA, MV SR, MŠVVaŠ SR, MK SR, MZ SR, ÚSVRK  | Počet realizovaných vzdelávacích aktivít Počet zapojených do vzdelávania | Priebežne, s hodnotením k 31. 12. 2019 | V rámci rozpočtu KMC z NFM a rozpočtu NP z ESFRozpočty rezortov bez navýšenia fin. prostriedkov |
|  | Vypracovať a uviesť do vzdelávania koncepciu systematického vzdelávania v oblasti násilia na ženách a domáceho násilia pre príslušné profesijné odbory a študijné odbory (právo, sociálna práca, psychológia, sociológia, zdravotníctvo, farmácia, atď.) na vysokých školách a univerzitách  | MPSVR SR v spolupráci s KMC a implementátorom národného projektu a v spolupráci s MŠVVaŠ SR, s univerzitami a s vysokými školami a MVO | Koncepcia systematického vzdelávania vypracovaná MPSVR SR v spolupráci s KMCPočet vypracovaných kurikúl Počet vyškolených osôb | Priebežne, s hodnotením k 31. 12. 2019 | V rámci rozpočtu KMC z NFM a rozpočtu NP z ESF  |
|  | Vytvoriť a uviesť do praxe návrh na systematické vzdelávanie znalcov vykonávajúci činnosť podľa zákona č. 382/2004 Z.z., ktorí vypracovávajú znalecké posudky ohľadne násilia na ženách prostredníctvom Justičnej akadémie | JA v spolupráci s MPSVR SR v rámci KMC | Počet vyškolených znalcov a znalkýň v odbore psychológia | 31. 12. 2016 | Z rozpočtu JA a v rámci rozpočtu KMC z NFM |
|  | Vzdelávanie trestných sudcov prostredníctvom Justičnej akadémie v oblasti násilia na ženách a domáceho násilia | JA | Počet absolventov vzdelávania | Priebežne s hodnotením k 31. 12. 2017 | Z rozpočtu JA a v rámci rozpočtu KMC z NFM |
|  | V spolupráci s Radou Európy zabezpečiť vzdelávanie profesií zabezpečujúcich vymáhateľnosť práva (polícia, prokuratúra, súdnictvo) | MPSVR SR v rámci KMC v súčinnosti s MVSR (Akadémia Policajného zboru), MS SR (Justičná akadémia), GPSR  | Počet vyškolených  | 31. 12. 2016 | V rámci rozpočtu KMC z NFM |
|  | Preškoliť terénnych sociálnych pracovníkov a ich asistentov v problematike násilia v rodinách v MRK | MPSVR SR v spolupráci s KMC a ÚSV SR RK | Počet vyškolených | 31.12.2015 | V rámci národného projektu z OP ZaSI z ESF |
|  | Zabezpečiť vzdelávanie sociálnych pracovníkov v oblasti sociálnej diagnostiky a so zameraním na  syndróm CAN a PTSD  | ÚPSVR | Počet vyškolených zamestnancov úradov PSVR  | priebežne do roku 2015 | ESF |
|  | Zabezpečovať vzdelávanie príslušníkov Policajného zboru v problematike prevencie a eliminácie násilia na ženách | MV SR | Počet vyškolených | Priebežne | Rozpočtová kapitola MV SR bez navýšenia finančných prostriedkov |
|  | Realizovať vzdelávacie a tréningové aktivity vo vzťahu k problematike práce s páchateľmi násilia na ženách pre zainteresované profesie na základe zahraničných skúseností | MPSVR SR v spolupráci s akademickou obcou v SR (vysoké školy a univerzity v SR a v zahraničí) a inými domácimi i zahraničnými partnerskými inštitúciami a subjektmi (JA čl. štátov EÚ, akadémie policajných zborov a pod.) | Obsah a harmonogram vzdelávacích a tréningových aktivítPočet vyškolených odborníkov/odborníčok z cieľových skupín  | Priebežne s hodnotením k 31. 12. 2017 | V rámci KMC z NFM a národného projektu OP ZaSI  |

## Primárna prevencia

##### *Operačný cieľ:* **Predchádzať vzniku násilia a akejkoľvek situácii, ktorá prispieva k vzniku a tolerancii násilia**

Násilie na ženách je prejavom historicky nerovnocenného rozdelenia moci medzi ženami a mužmi a je jedným z rozhodujúcich spoločenských mechanizmov, na ktorého základe sa ženy ocitajú v podriadenej pozícii v porovnaní s mužmi. Istanbulský dohovor uznáva štrukturálnu povahu násilia na ženách ako rodovo podmieneného násilia ako jedného z „rozhodujúcich spoločenských mechanizmov, na ktorého základe sa ženy ocitajú v podriadenej pozícii v porovnaní s mužmi.“ Preto je realizácia de iure a de facto rovnoprávnosti medzi ženami a mužmi kľúčovým prvkom predchádzania násiliu na ženách. Primárna prevencia sa preto musí zameriavať na predchádzanie vzniku násilia a situácií, ktoré ho podporujú a prispievajú k jeho tolerancii, čo predpokladá zapojenie odbornej verejnosti a médií, ktorých činnosť vplýva na formovanie verejnej mienky a spoločenských postojov.

|  |  |  |  |  |  |
| --- | --- | --- | --- | --- | --- |
|  **Č.** |  **Návrhy úloh NAP** | **Zodpovednosť** | **Indikátory** | **Termín plnenia** | **Zdroje financovania** |
|  | Zrealizovať mediálnu kampaň zameranú na prevenciu násilia na ženách  | MPSVR SR v spolupráci s KMC | Zrealizovaná kampaňMonitoring médií | 31.12.2016 | V rámci KMC z NFM |
|  | Celoročne, realizovať informačno-vzdelávacie/osvetové aktivity o problematike násilia na ženách a domáceho násilia so zapojením odborných profesií najmä z odborov psychológie, medicíny, pedagogiky, práva, sociálnej práce a sociológie., napr. počas kampane „16 dní proti násiliu na ženách“, | MPSVR SR v spolupráci s KMC, ostatné relevantné rezorty, samosprávne kraje a obce, MVO  | Počet zrealizovaných aktivítPočet mediálnych výstupov  | Priebežne, s hodnotením k 31. 12. 2019 | V rámci KMC z NFM, národných projektov z ESF a z rozpočtov zodpovedných rezortov a subjektov |
|  | Sprístupňovať laickej aj odbornej verejnosti informácie o problematike násilia na ženách vrátane medzinárodných záväzkov SR v oblasti ľudských práv, osobitné práv žien vrátane násilia na ženách ako porušovania práv žien a formy diskriminácie žien | MPSVR SR, MZV SR prostredníctvom RVĽPNMaRR, v spolupráci s relevantnými rezortmi a subjektmi | Zainteresované rezorty a subjekty | Priebežne, s hodnotením k 31. 12. 2019 | Z rozpočtov zodpovedných rezortov a subjektov bez navýšenia finančných prostriedkov |
|  | Pri tvorbe pedagogických dokumentov týkajúcich sa relevantných predmetov základných a stredných škôl sa v rámci vzdelávania o ľudských právach zaoberať aj problematikou násilia na ženách a domáceho násilia a zamerať sa na výchovu k vzájomnej úcte medzi ľuďmi, k druhému pohlaviu ako aj k sebe samému, a učiť o rizikách virtuálneho sveta a jeho vplyve na toleranciu násilia | MŠVVaŠ SR a Štátny pedagogický ústav | Analýza pedagogických dokumentov | Priebežne, s hodnotením k 31. 12. 2019 | Z rozpočtovej kapitoly MŠ SR bez navýšenia finančných prostriedkovOP ĽZ z ESF (nové PO) |
|  | Trvalo udržiavať a priebežne aktualizovať stránku [www.zastavmenasilie.sk](http://www.zastavmenasilie.sk) a www.gender.gov.sk | MPSVR SR  | Počet prístupov na web | Priebežne, s hodnotením k 31. 12. 2019 | Z rozpočtovej kapitoly MPSVR SR bez navýšenia finančných prostriedkov |
|  | Pripraviť, vytlačiť a distribuovať informačný bulletin s príslušnými informáciami o poskytovanej právnej a inej pomoci | MPSVR SR v spolupráci s implementátorom NP | Počet distribuovaných letákov | 31.12.2015 | Národný projekt z OP ZaSI z ESF |
|  | Sledovať problematiku násilia na ženách a domáceho násilia v oblasti médií a marketingovej komunikácie na základe každoročného monitoringu vybraných médií s cieľom zefektívnenia legislatívnych a samoregulačných opatrení v oblasti médií | MPSVR SR v súčinnosti s IVPR  | Každoročné správy z monitoringu  | Každoročne k 30. 6.  | IVPR cez kontrahovanú úlohu zo strany ORRRP prostredníctvom kontraktu medzi IVPR a MPSVR SR |
|  | Aktualizovať a dopĺňať študijné materiály týkajúce sa problematiky rodovej rovnosti, nestereotypných rodových rolí, vzájomného rešpektu, nenásilného riešenia konfliktov v medziľudských vzťahoch, rodovo podmieneného násilia na ženách a práva na nedotknuteľnosť osoby v tematických plánoch príslušných predmetov katedier kriminológie, policajných vied a vyšetrovania | MV SR prostredníctvom Akadémie PZ | Počet aktualizovaných materiálov | Priebežne | V rámci rozpočtu MV SR bez navýšenia finančných prostriedkov |
|  | Podporovať aktivity mimovládnych organizácií, ktoré pôsobia v oblasti prevencie a eliminácie násilia na ženách a domáceho násilia | MPSVR SR, MZVEZ SR prostredníctvom RVĽPNMaRR a Výboru pre RR, v spolupráci s VÚC a ďalšími relevantnými rezortmi a subjektmi | Počet MVO pracujúcich v oblasti prevencie | Priebežne, s hodnotením k 31. 12. 2019 | Dotačné schémy MPSVR SR, MZV SR, rozpočty relevantných rezortov a VÚC |
|  | Vypracovať stratégiu na podporu nulovej tolerancie násilia na ženách v oblasti audiovizuálneho vysielania a v mediálnej sfére, s osobitným dôrazom na nedôstojné a sexistické zobrazovanie žien v reklame  | MPSVR SR v rámci KMC v spolupráci s MK SR | Počet vypracovaných stratégií | Priebežne, s hodnotením k 31. 12. 2019 | V rámci KMC z NFM |
|  | V spolupráci s MVO realizovať vzdelávacie aktivity v oblasti násilia na ženách a rodovej rovnosti pre profesionálov/ky v oblasti mediálnej a marketingovej komunikácie | MPSVR SR v rámci KMC  | Počet vyškolených | Priebežne, s hodnotením k 31. 12. 2019 | V rámci KMC z NFM |
|  | Reliazovať preventívne aktivity zamerané na oblasť prevencie a eliminácie násilia na ženách formou prednášok a besied | MV SR | Počet preventívnych aktivít venovaných problematike NnŽ realizovaných príslušníkmi PZ zaradených na úseku prevencie kriminality krajských a okresných riaditeľstiev PZ | Priebežne, s hodnotením k 31. 12. 2019 | V rámci rozpočtu MV SR bez navýšenia finančných prostriedkov |
|  | Prostredníctvom webových stránok Policajného zboru poskytovať preventívne rady ako predchádzať násiliu, poskytovať odporúčania a rady ako sa nestať obeťou násilia, ako aj informácie o možnostiach riešenia vzniknutých krízových situácií |  MV SR | Výstup na webovej stránke Policajného zboru | Priebežne, s hodnotením k 31. 12. 2019 | V rámci rozpočtu MV SR bez navýšenia finančných prostriedkov |
|  | Pri príležitosti Medzinárodného dňa eliminácie násilia na ženách vykonať preventívnu kampaň zameranú na problematiku násilia, s cieľom zvyšovať informovanosť a právne povedomie. V rámci kampane zabezpečiť propagačné materiály zaoberajúce sa problematikou násilia, potrebné k ich realizácii. | MV SR | Počet mediálnych kampaní, preventívnych aktivít,Počet distribuovaných materiálov | Priebežne v v mesiaci november s hodnotením k 31.12.2019 | V rámci rozpočtu MV SR bez navýšenia finančných prostriedkov |

## Monitoring a výskum

##### *Operačný cieľ:* **Vytvoriť dostatočnú poznatkovú bázu o výskyte a rôznych aspektoch násilia na ženách**

Na prijatie efektívnych opatrení založených na dôkazoch je nutné zlepšiť a priebežne budovať poznatkovú bázu o násilí na ženách v SR. Ako nevyhnutné sa ukazuje pokračovať vo výskumoch so zameraním na špecifické otázky násilia, formy násilia a jeho ekonomické a sociálne dopady. Nové informácie a špecifický čiastkový pohľad na problematiku môže vniesť výskum násilia špecificky a viacnásobne ohrozených skupín žien. Rovnako užitočným môže byť aj reprezentatívny výskum maskulinity v SR, ktorého súčasťou bude aj Výborom CEDAW požadovaná informácia o hlavných príčinách vrážd ako dôsledku domáceho násilia v SR, ktorú bude potrebné prezentovať v roku 2014 v rámci ďalšej periodickej správy SR o implementácii Dohovoru o odstránení všetkých foriem diskriminácie v Slovenskej republike. Zároveň je nutné ďalej zlepšovať spracovanie výsledkov štatistického a evidenčného zisťovania.

|  |  |  |  |  |  |
| --- | --- | --- | --- | --- | --- |
| Č. |  **Návrhy úloh NAP** | **Zodpovednosť** | **Indikátory** | **Termín plnenia** | **Zdroje financovania** |
|  | Zrealizovať národné výskumy prevalencie rôznych foriem násilia na ženách vrátane výskumov zameraných na ženy s kumuláciou znevýhodnení  | MPSVR SR v rámci KMC | Počet zrealizovaných výskumov | 31.12.2016 | V rámci KMC z NFM |
|  | Adaptovať na podmienky SR súbor spoločných indikátorov EÚ vytvorených EIGE na monitorovanie zavádzania a uskutočňovania politík a aktivít zameraných na elimináciu násilia na ženách | MPSVR SR v rámci KMC | Zavedené indikátory | 31.12.2016 | V rámci KMC z NFM |
|  | Vytvoriť systém súhrnného spracovania štatistických údajov a zabezpečiť pravidelné publikovanie štatistických údajov o násilí páchanom na ženách  | MPSVR SR v rámci KMC a IVPR v spolupráci s poskytovateľmi údajov  | Zavedené indikátory | 31.12.2016 | V rámci KMC z NFMIVPR cez kontrahovanú úlohu zo strany ORRRP prostredníctvom kontraktu medzi IVPR a MPSVR SR |
|  | Vypracovať a uviesť do praxe metodiku pre štatistické sledovanie identifikovaných prípadov násilia na ženách v rámci sociálneho poradenstva a sociálnych služieb (prenos dobrej praxe z Nórska) vrátane vyhodnotenia nepotvrdených prípadov | MPSVR SR v rámci KMC a IVPR v spolupráci s poskytovateľmi údajov  | Zavedené indikátory | 31.12.2016 | V rámci KMC z NFM |
|  | Realizovať národnú štatistiku o identifikovaných prípadoch násilia na ženách sledovaním osobitnej štatistickej kategórie násilia na ženách do systému štatistického výkazníctva v jednotlivých rezortoch  | ŠÚ SR v súčinnosti s MV SR, GP SR, MZ SR, MPSVR SR, MS SR | Počet zavedených štatistických kategórií | Priebežne, s hodnotením k 31. 12. 2019 | Z rozpočtovej kapitoly zodpovedných subjektov bez navýšenia finančných prostriedkov |
|  | Zaviesť na národnej úrovni systém monitorovania postupu orgánov činných v trestom konaní (polícia, prokuratúra), priestupkových oddelení a aplikácie príslušnej legislatívy súdmi | MS SR, MV SR, GP SR | Počet zavedených štatistických kategórií | Priebežne, s hodnotením k 31. 12. 2019 | Z rozpočtovej kapitoly zodpovedných subjektov bez navýšenia finančných prostriedkov |
|  | Pripraviť a realizovať výskum maskulinity na Slovensku vo vzťahu k násiliu na ženách (aj so zameraním na marginalizované rómske komunity)  | MPSVR SR v súčinnosti IVPR  | Formulácia kontraktu s MPSVR SR | 31. 12. 2017 | IVPR cez kontrahovanú úlohu zo strany ORRRP prostredníctvom kontraktu medzi IVPR a MPSVR SR |
|  | V rámci každoročnej Správy o dodržiavaní ľudských práv v Slovenskej republike venovať pozornosť problematike násilia na ženách | SNSĽP | Samostatná kapitola o problematike ľudských práv žien vrátane násilia na ženách v Súhrnnej správe o dodržiavaní ľudských práv v SR | Sledovanie ročne s hodnotením v roku 2017 | SNSĽP |

## Násilie voči ženám na pracovisku

##### *Operačný cieľ:* **prijať všetky potrebné legislatívne a iné opatrenia na náležité predchádzanie, vyšetrovanie, trestanie a poskytnutie odškodnenia za skutky násilia voči ženám na pracovisku**

Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) definuje pojemobťažovanie a sexuálne obťažovanie, ktoré predstavujú porušenie zásady rovnakého zaobchádzania. Napriek pokrokovej legislatíve je postihovanie sexuálneho obťažovania na pracovisku stále nedostatočné; čo sa týka aj iných prípadov obťažovania ako je mobbing, bossing, šikanovanie a pod. Preto je nevyhnutné v oblasti prevencie a eliminácie sexuálneho obťažovania na pracovisku uskutočniť výskum v záujme získania dostatočnej poznatkovej bázy o tomto fenoméne a jeho rozsahu v podmienkach SR. Rovnako je priebežne potrebné podporovať zvyšovanie právneho povedomia zamestnankýň/cov o problematike obťažovania a iných foriem násilia v pracovnoprávnych vzťahoch a o možnostiach, ako mu predchádzať a ako sa mu brániť.

Slovenské národné stredisko pre ľudské práva ako inštitúcia zodpovedná za implementáciu antidiskriminačného zákona bude v rámci svojich aktivít sledovať a monitorovať prípady sexuálneho a šikanózneho obťažovania žien na pracovisku. Inšpektoráty práce u zamestnávateľov vykonávajú dozor nad dodržiavaním pracovnoprávnych predpisov vrátane rovnakého zaobchádzania v pracovných vzťahoch podľa § 13 Zákonníka práce.

|  |  |  |  |  |  |
| --- | --- | --- | --- | --- | --- |
|  Č. |  **Návrhy úloh NAP** | **Zodpovedný** | **Indikátory** | **Termín plnenia** | **Zdroje financovania** |
|  | Zrealizovať informačnú kampaň o problematike sexuálneho obťažovania žien na pracoviskách a iných formách násilia na verejnosti, a to spôsobom, ktorý by eliminoval pretrvávajúce rodovo necitlivé mýty v tejto oblasti | MPSVR SR | Počet informačných aktivít | Do 31.12.2015 | ESF |
|  | Podporovať zvyšovanie právneho povedomia prostredníctvom seminárov a iných vzdelávacích aktivít v problematike násilia v pracovno-právnych vzťahoch | MŠVVaŠ SR, MZ SR a stavovské organizácieMPSVR SR, SNSĽP, zamestnanecké zväzy, odborové organizácie | Počet vzdelávacích aktivít delených podľa ich formyPočet účastníkov/čok vzdelávacích aktivít | Priebežne do roku 2017 | Z rozpočtov zodpovedných rezortov a subjektov a v rámci projektov ESF |
|  | Pripraviť informačno-metodické materiály pre zamestnávateľov a zamestnankyne/cov o téme rodovej rovnosti a sexuálneho obťažovania na pracovisku a možnostiach pomoci pre jeho obete | MPSVR SR, SNSĽP, zamestnanecké zväzy, odborové organizácie, samosprávne kraje, MVO | Počet materiálov;Počet pracovísk, na ktoré boli materiály distribuované | Priebežne do roku 2017 | Z rozpočtu MPSVR SR bez navýšenia finančných prostriedkov a v rámci ESF  |
|  | Vykonávať monitoring prípadov sexuálneho obťažovania a šikanovania žien | SNSĽP | Správy z monitoringu | Každoročne k 31. 12. | Z rozpočtu SNSĽP  |
|  | Zabezpečovať pravidelný dozor nad rovnakým zaobchádzaním so zamestnancami/kyňami | NIP | Správy NIP | Každoročne k 31. 12. | Z rozpočtu NIP |
|  | Zabezpečiť vzdelávanie IP v oblasti dodržiavania ADZ vrátane sexuálneho obťažovania | MPSVR SR v spolupráci s implementátorom NP IRR | Počet vzdelaných IP | Priebežne do roku 2017 | V rámci národného projektu Inštitút rodovej rovnosti z ESF |

#### Zoznam použitých skratiek

APZ Akadémia Policajného zboru

BŽD Bezpečné ženské domy

CAN Syndróm týraného, zneužívaného a zanedbaného dieťaťa

CEDAW Výbor pre odstránenie diskriminácie žien (*Committee on the Elimination of Discrimination against Women*)

CAHVIO Ad hoc Výbor pre predchádzanie a boj proti násiliu na ženách a domácemu násiliu (Ad hoc Committee for preventing and combating violence against women and domestic violence)

CWPS Pracovná skupina Rady EÚ pre štatistiku

EIGE Európsky inštitút pre rodovú rovnosť

ESF Európsky sociálny fond

ESĽP Európsky súd pre ľudské práva

ES RVPK Expertná skupina na prevenciu a elimináciu násilia na ženách a v rodinách pri Rade vlády pre prevenciu kriminality

GP SR Generálna prokuratúra Slovenskej republiky

GREVIO Skupina expertov pre predchádzanie a boj proti násiliu na ženách a domácemu násiliu

IP inšpektorát práce

IVPR Inštitút pre výskum práce a rodiny

JA Justičná akadémia

KMC Koordinačno-metodické centrum pre násilie na ženách a domáce násilie

KOZ SR Konfederácia odborových zväzov Slovenskej republiky

MK SR Ministerstvo kultúry SR

MPC Metodicko-pedagogické centrum

MPSVR SR Ministerstvo práce, sociálnych vecí a rodiny SR

MS SR Ministerstvo spravodlivosti SR

MŠ RE (MŠ) Minimálne štandardy Rady Európy

MŠVVaŠ SR Ministerstvo školstva, vedy, výskumu a športu SR

MVO mimovládna organizácia

MV SR Ministerstvo vnútra SR

MZ SR Ministerstvo zdravotníctva SR

MZVEZ SR Ministerstvo zahraničných vecí a európskych záležitostí SR

NAP Národný akčný plán na prevenciu a elimináciu násilia na ženách

NFM Nórsky finančný mechanizmus

NIP Národný inšpektorát práce

NnŽ násilie na ženách

NP IRR Národný projekt Inštitút rodovej rovnosti

n. o. nezisková organizácia

OO PZ Obvodné oddelenie Policajného zboru

OP operačný program

OP ZaSI Operačný program Zamestnanosť a sociálna inklúzia

ORRRP Odbor rodovej rovnosti a rovnosti príležitostí MPSVR SR

OSN Organizácia Spojených národov

PTSP Post traumatická stresová poruchu

PZ Policajný zbor

RAP Regionálny akčný plán

RE Rada Európy

RTVS Rozhlas a televízia Slovenska

RV SR ĽPNMaRR Rada vlády Slovenskej republiky pre ľudské práva, národnostné menšiny a rodovú rovnosť

SKPRES Predsedníctvo SR v EÚ (II. polrok 2016)

SNSĽP Slovenské národné stredisko pre ľudské práva

SPODaSK sociálnoprávna ochrana detí a sociálna kuratela

SR Slovenská republika

ŠR SR štátny rozpočet Slovenskej Republiky

ŠÚ SR Štatistický úrad Slovenskej republiky

UN Organizácia Spojených národov (*United Nations*)

ÚSV SR RK Úrad splnomocnenca vlády SR pre rómske komunity

Úrad PSVR Úrad práce, sociálnych vecí a rodiny

ÚPSVR Ústredie práce, sociálnych vecí a rodiny

VÚC vyšší územný celok

Z. z., Zb. Zbierka zákonov

ZMOS Združenie miest a obcí Slovenska

ZNB zariadenie núdzového bývania

ZP Zákonník práce

ZVJS Zbor väzenskej a justičnej stráže

1. Definícia pojmov je uvedená na str.5 [↑](#footnote-ref-1)
2. Filadelfiová, Holubová et al., Inštitút pre výskum práce a rodiny, 2008 [↑](#footnote-ref-2)
3. Dohovor je multilaterálnou medzinárodnou zmluvou prezidentskej povahy a zároveň medzinárodnou zmluvou o ľudských právach a základných slobodách, medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb a medzinárodnou zmluvou, na ktorej vykonanie je potrebný zákon. Podľa čl. 7 ods. 4 Ústavy Slovenskej republiky sa pred ratifikáciou dohovoru vyžaduje súhlas Národnej rady Slovenskej republiky. Podľa čl. 7 ods. 5 Ústavy Slovenskej republiky má dohovor prednosť pred zákonmi. Vláda sa dohovorom zaoberala na svojom zasadnutí 4. mája 2011, kedy schválila uznesenie č. 297 zo 4. mája 2011 o jeho podpísaní Slovenskou republikou s výhradou ratifikácie. [↑](#footnote-ref-3)
4. Výbor pre odstránenie diskriminácie žien (CEDAW): Záverečné zistenia Výboru pre odstránenie diskriminácie žien: Slovensko. 41. zasadnutie 30. jún - 18. júl 2008 [↑](#footnote-ref-4)
5. Pod pojmom „ženy“ sa rozumejú osoby ženského pohlavia v zmysle Zákona o matrikách [↑](#footnote-ref-5)
6. Tento výraz je vhodný na opísanie kultúrneho aspektu, spojeného s utváraním rolí muža a ženy v sociálnom kontexte. [↑](#footnote-ref-6)
7. Zákon 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) [↑](#footnote-ref-7)
8. Mgr. Barbora Holubová, Mgr. Jarmila Filadelfiová, PhD: Monitoring sociálnych služieb pre ženy zažívajúce násilie a ich deti z hľadiska európskych štandardov. Inštitút pre výskum práce a rodiny, Bratislava, 2013. [↑](#footnote-ref-8)
9. Väčšinou ide o akreditované subjekty podľa zákona o sociálnoprávnej ochrane detí a sociálnej kurately [↑](#footnote-ref-9)
10. Jedno rodinné miesto odhadujeme na 1 ženu ( matku) a 1,5 dieťaťa = 2,5 osoby [↑](#footnote-ref-10)
11. Bezpečný ženský dom je zariadenie núdzového bývania pre špecifickú cieľovú skupinu žien ohrozených rodovo podmieneným násilím [↑](#footnote-ref-11)
12. Štandardy RE sú dostupné na www.zastavmenasilie.sk [↑](#footnote-ref-12)